Myelitis
Ne confundas cum osteomyeliti (inflammatione ossis et medullae ossium). Myelitis (--idis, f.) (ICD-10: G04-G05) est inflammatio cuiusvis partis medullae spinalis. Praeter febrem, myalgiam, dorsi dolores symptomata et signa myelitidum multipliciter secundum partes affectas esse possunt, ut impedimenta sive amissio motuum (paresis sive paralysis) sive sensorii (hypaesthesia sive anaesthesia). Cum medulla spinalis simul pars systematis nervosi centrali sit, mirum non est inflammationem interdum cerebrum affligere, ideo symptomata ac signa cerebralia ut capitis dolor irritatione meningum perfici. Genera aetiologiarum et infectiosarum et non infectiosarum myelitidem efficere queant. De myelitidi affectus myelitidis transversae separari solet, quo tota planities transversaria affecta est.